section_heading: Drugi val - diferencijacija
paragraph_text: To je povuklo reakciju mnogih Oi! sastava i pripadnika scene koji su javno osudili rasizam i fašizam. Prosvjeduje se protiv nacističkih ideja i nazi-skinheadsa, kako kroz pjesme sastava tako i osnivanjem raznih skinhead antifašističkih pokreta. Neki od najpoznatijih su SHARP i RASH pokret. U međuvremenu i nacionalistički "white power" skinheadsi do tada prisutni u Oi! pokretu su se odvojili od njega u vlastiti zasebni pokret pod nazivom Rock Against Communism. On i dalje ima neke muzičke sličnosti s Oi! glazbom ali je odvojen od Oi! scene. Problem asocijacije nacizma s Oi! pokretom je ponajviše pogodio same skinheadse zbog njihove slike u javnosti (koja je i dalje pretežito nacistička) te razdora unutar njihove supkulture. Oi! punkeri su i dan danas stereotipizirani kao nacisti bez obzira na reakciju Oi! supkulture koja se ogradila od nacizma i rasizma te osudila one pripadnike Oi!-a koji ih zastupaju. Uz to je uključena i apolitičnost mnogih Oi! sastava ili naginjanje ljevičarskim i antifašističkim idejama od samog začetka ovog pokreta.